**Cook It Yourself**

Mindannyiunk szeret finom és egészséges ételeket enni. Sajnos a legtöbbünk nem mesterszakács, ezért gyakran a drága éttermek felé fordulunk ahelyett, hogy otthon főznénk valamit. A jelenlegi gazdasági helyzetben az éttermek egyre költségesebbé válnak, emiatt jó lenne, ha saját magunk is tudnánk olcsóbb alapanyagokból hasonló finom ételeket készíteni. Ezáltal nem csak pénzt spórolhatnánk, de sokkal jobban oda tudnánk figyelni az egészségünkre és arra, hogy mit eszünk.

A mobilos appunk erre a problémára nyújtana megoldást, hogy lehetőségünk legyen az ételeket videók segítségével lépésről lépésre elkészíteni, a lehető legrészleteseb útmutatással úgy, hogy még a kezdők számára se jelentsen kihívást a főzés. Ezt az ötletet tovább gondolva a felhasználók játékosan tudnának szinteket lépni, új ételek receptjeit szerezhetik meg majd képeket posztolhatnának az elkészített ételeikről.

Habár a piacon vannak már hasonló főzős applikációk, amik szintén videó formában mutatják meg, hogyan is kell megcsinálni a kívánt ételt, de a hangsúly sosem a kezdőkön van. A mi alkalmazásunk elősorban a teljesen kezdőknek segítene belelendülni a főzés világába, mindezt játékos módon. Másrészről a főzős videók gyakran túl gyors tempóban haladnak hozzánk képest és emiatt folyton szüneteltetni kell a videót. Fűszeres, vagy ragadó kézzel nem túl kellemes a telefonhoz hozzáérni. Ezért jó lenne, ha a lépések között kényelmesen tudnánk mozogni.

A fő bevételi forrását reklámok fogják képezni, de lehetőség lesz prémium verzió vásárlására is ami által nem kell többet reklámokkal időt tölteni illetve további extra funkciókhoz is juthatnak, mint például az ételek kalória tartalma és automatikus mennyiség kiszámolás.

Csapatunk tagjai közül mindannyian rendelkezünk programozói hátérrel, fejlett probléma megoldók vagyunk, igy minden kétséget kizárva meg tudjuk valósítani a projektet. Imádunk főzni és ösztönözni szeretnénk mindenkit, hogy próbálják ki magukat a főzés terén. Ki tudja, lehet a következő Gordon Ramsay a mi alkalmazásunk miatt kezd majd el főzni.